
[bookmark: _Hlk190755273]Na temelju članka 20. stavak 1. i članka 42. stavak 1. Zakona o lokalnim porezima (Narodne novine, br. 115/16, 101/17, 114/22, 114/23 i 152/24) i članka 34. Statuta Grada Čazme („Službeni vjesnik“ Grada Čazme br. 13/21, 39/25), Gradsko vijeće Grada Čazme na __. sjednici održanoj dana _____ 2026. godine, donosi
I. IZMJENE I DOPUNE ODLUKE 
O LOKALNIM POREZIMA GRADA ČAZME
[bookmark: _Hlk187324089]
Članak 1.

Članak 4. mijenja se i glasi:

Porez na nekretnine na području Grada Čazme plaća se u visini od 3,00 EUR/m2 korisne površine za naselje Čazmu i sva ostala naselja na području grada Čazme.
Ostali tekst članka 4. se briše. 
Članak 2.

​Svi postupci utvrđivanja i naplate poreza započeti prema odredbama Odluke o porezima Grada Čazme („Službeni vjesnik“ Grada Čazme br. 14/25) koji nisu dovršeni do stupanja na snagu ovih I. Izmjena i dopuna Odluke o lokalnim porezima Grada Čazme, dovršiti će se prema odredbama navedene Odluke.

Članak 3.

Ova Odluka stupa na snagu osam dana od dana objave u „Službenom vjesniku“ Grada Čazme.

          PREDSJEDNIK GRADSKOG  VIJEĆA
	                                                                     
                                                                                                         Igor Grčić


	

OBRAZLOŽENJE

Uvodni dio

Ključna izmjena odnosi se na iznos poreza na nekretnine u članku 4. 
Jedinica lokalne samouprave dužna je dostaviti Poreznoj upravi I. Izmjene i dopune Odluke o lokalnim porezima Grada Čazme do 28. veljače 2027. godine za primjenu u 2027. godini. 

Pravni temelj
Zakona o lokalnim porezima (NN 115/16,101/17,114/22,114/23 i 152/24), članak 20. stavak 1. i članak 42. stavak 1.;
Statut Grada Čazme („Službeni vjesnik“ Grada Čazme br. 13/21, 39/25), članak 34.

Osnovna pitanja koja se uređuju aktom
I. Izmjenama i dopunama Odluke o lokalnim porezima Grada Čazme propisuje se visina poreza na nekretnine odnosno njeno smanjenje sa dosadašnjih 5,00 EUR/m2 za naselje Čazmu i 4,00 EUR/m2 za sva ostala naselja na području grada Čazme na 3,00 EUR/m2 za nekretnine na naselje Čazmu i sva ostala naselja na području grada Čazme.
Porez na nekretnine plaćaju domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez. Nekretnina je svaka stambena zgrada ili stambeni dio stambeno-poslovne zgrade ili stan te svaki drugi samostalni funkcionalni prostor namijenjen stanovanju. 
Nekretninom se ne smatraju gospodarstvene zgrade koje služe samo za smještaj poljoprivrednih strojeva, oruđa i drugog pribora te nekretnine za koje se prema odluci o komunalnoj naknadi određuje koeficijent namjene za proizvodni ili neproizvodni poslovni prostor. 
Porez na nekretnine ne plaća se na nekretnine koje služe za stalno stanovanje, koje se iznajmljuju na temelju ugovora o najmu za stalno stanovanje, kada je onemogućena stambena namjena nekretnine (npr. nekretnina je bez infrastrukture, bez krova i slično), kada se nekretnine ne može koristiti zbog prirodnih nepogoda, nekretnine javne namjene i nekretnine namijenjene institucionalnom smještaju osoba, koje se u poslovnim knjigama trgovačkih društava vode kao nekretnine namijenjene prodaji ako je od dana unosa u poslovne knjige do 31. ožujka godine za koju se utvrđuje porez proteklo manje od šest mjeseci, nekretnine u vlasništvu Grada Čazme koje se nalaze isključivo na području Grada Čazme.

	       PROČELNICA
                                                                                                        Marina Sikora, dipl.oec. 

